section_heading: Klasifikacija
paragraph_text: Kada je prvi put opisan 1924. godine, Velociraptor je svrstan u porodicu Megalosauridae, što je bio slučaj s većinom dinosaura mesoždera otkrivenih u to vrijeme (porodica Megalosauridae je, kao i rod Megalosaurus, funkcionirala kao kanta za otpatke za mnoge međusobno nesrodne taksone koji su tako grupirani zajedno). Kako se broj novootkrivenih dinosaura povećavao, Velociraptor je priznat kao dromeosaurid. Barem jedan autor je sve dromeosauride svrstao u porodicu Archaeopterygidae (čime bi se Velociraptor mogao smatrati pticom neletačicom).